APSTIPRINU
 Sabiedrības ar ierobežotu atbildību “LDZ CARGO” 
valdes priekšsēdētājs Raimonds Freimanis
(parakstīts ar drošu elektronisko parakstu un satur laika zīmogu)

Elektroniskās izsoles (ID. Nr. REAL 2026/21) noteikumi
[bookmark: _Hlk158894429]divdesmit astoņu segto vagonu pārdošanai 
1. Vispārīgie noteikumi
1.1. [bookmark: _Hlk234320188]Izsoles noteikumi (turpmāk – Noteikumi) nosaka kārtību, kādā tiek organizēta sabiedrībai ar ierobežotu atbildību “LDZ CARGO”, reģistrācijas Nr.40003788421, juridiskā adrese Dzirnavu iela 147 k-1, Rīga, LV-1050, Latvija (turpmāk – Pārdevējs) piederošā kustamā manta, kas norādīta Noteikumu 2.1.punktā. 
1.2. Pārdošanas veids -  elektroniskā izsole ar augšupejošu soli (turpmāk – Izsole). 
1.3. Izsole tiek organizēta elektroniskajā izsoļu vietnē http://auctioncargo.ldz.lv (turpmāk – EIV).
1.4. Izsoles organizētājs ir Pārdevēja izveidota Izsoles komisija (turpmāk – Komisija). 
1.5. Izsoles sākums - 2026.gada 20.oktobris plkst.10.00. Izsoles pirmās lotes (Lote Nr.1) solīšanas periods noslēdzas 2026. gada 21.oktobrī plkst.10.00. Katras nākamās pēc kārtas esošās lotes solīšanas perioda noslēgums tiek noteikts ar 10 (desmit) minūšu intervālu pēc iepriekšējās lotes noslēguma.
1.6. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē. 
1.7. Ar Izsoli saistītajos dokumentos iekļautie fizisko personu dati tiks apstrādāti saskaņā ar 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu un Fizisko personu datu apstrādes likuma 25.panta pirmo daļu.
1.8. Pirkuma līgums ar Izsoles uzvarētāju tiek slēgts atbilstoši Noteikumu 1.pielikumā pievienotajam pirkuma līguma projektam Noteikumos paredzētajā kārtībā. Pirkuma līguma noteikumi pirms līguma parakstīšanas var tikt savstarpēji precizēti ar nosacījumu, ka šādi precizējumi ir nebūtiski un ir saistīti ar izsoles rezultātu noformēšanu.
1.9. Noteikumi sagatavoti latviešu un angļu valodā. Ja starp Noteikumu tekstiem latviešu un angļu valodā rodas jebkādas pretrunas, neskaidrības vai interpretācijas atšķirības, noteicošais ir Noteikumu teksts latviešu valodā.
2. Informācija par kustamo mantu
2.1. Pārdevējs Izsolē pārdod 28 (divdesmit astoņus) lietotus segtos kravas vagonus (turpmāk – vagoni), kas atrodas Ukrainas teritorijā.
2.2. Informācija par katrā Izsoles lotē iekļauto vagonu numuru, atrašanās vietu, modeli, uzbūves gadu, pēdējā remonta veikšanas datumu un komplektāciju ir norādīta Noteikumu 3.pielikumā. Informācija par vagonu remontiem un komplektāciju norādīta atbilstoši vagonu parka automātiskās datu bāzes ADB PV uzskaites datiem. 
2.3. Vagoni nav apgrūtināti ar lietu vai saistību tiesībām.
2.4. Vagonus iespējams apskatīt to atrašanās vietā, iepriekš vienojoties ar Pārdevēja kontaktpersonu (Noteikumu 10.1.1. punkts) par apskates datumu, laiku un precīzu vagonu atrašanās vietu. 
2.5. Pircējs pieņem vagonus to atrašanās vietā – Noteikumu 3.pielikumā norādīto dzelzceļa staciju pievedceļos Ukrainas teritorijā, pēc to faktiskās atrašanās uz līguma noslēgšanas/nodošanas brīdi.
2.6. Visus izdevumus, kas saistīti ar vagonu sagatavošanu izvešanai, vagonu izvešanu no vagonu atrašanās vietas un pārreģistrēšanu uz pircēja vārda, tostarp, nepieciešamo dokumentu noformēšanu vagonu izvešanai no to atrašanās vietas, sedz pircējs. 
2.7. Pircējam ir pienākums pieņemt vagonus no Pārdevēja Noteikumu 3.pielikumā norādītajā vagonu atrašanās vietā un parakstīt vagonu nodošanas – pieņemšanas aktu (forma VU-70) ne vēlāk kā 10 (desmit) darba dienu laikā pēc pirkuma maksas pilnā apmērā ieskaitīšanas Pārdevēja kontā kredītiestādē. 
2.8. Ar vagonu pieņemšanas - nodošanas akta parakstīšanas brīdi pircējs: uzņemas pilnu atbildību par normatīvo aktu prasību ievērošanu attiecībā uz vagonu ekspluatāciju, uzturēšanu tehniskā kārtībā, satiksmes drošību; uzņemas visus riskus saistībā ar vagonu bojājumu vai zudumu savu vai citu personu vainojamas darbības vai bezdarbības dēļ; sedz visas izmaksas saistībā ar vagonu izvešanu no Noteikumu 3.pielikumā norādītās atrašanās vietas teritorijas vai to turpmāku glabāšanu vagonu atrašanās vietā.
3. Izsoles sākumcena un Izsoles solis
3.1. Vagoni tiek pārdoti 8 (astoņās) lotēs. 
3.2. Izsoles sākuma cena un Izsoles solis:
	Lotes Nr.
	Vagonu skaits un modelis
	Sākuma cena, EUR
	Solis, EUR

	1.
	2 segtie vagoni (modelis 11-1807-01)
	58 600
	100 

	2.
	5  segtie vagoni (modelis 11-1807-01)
	178 300
	100 

	3.
	5  segtie vagoni (modelis 11-1807-01)
	246 500
	100

	4.
	4  segtie vagoni (modelis 11-1807-01)
	197 200
	100

	5.
	2  segtie vagoni (modelis 11-1807-01)
	  98 600
	100

	6.
	3 segtie vagoni (modelis 11-7038)
	51 600
	100

	7.
	4 segtie vagoni (modelis 11-7038)
	192 400
	100

	8.
	3 segtie vagoni (modelis 11-7038)
	144 300
	100


3.3. Pirkuma maksas samaksas termiņš -  20 (divdesmit) kalendāro dienu laikā pēc Pārdevēja rēķina izrakstīšanas dienas. 
3.4. Atbilstoši Pievienotās vērtības nodokļa likuma 12.panta otrajai daļai PVN Pirkuma maksai netiek piemērots.

4. Izsoles izsludināšana
4.1. Pārdevējs informāciju par izsoli publicē oficiālajā izdevumā “Latvijas Vēstnesis”, tīmekļvietnē vietnē http://ldzcargo.ldz.lv un elektroniskajā izsoļu vietnē http://auctioncargo.ldz.lv.

5. Izsoles drošības nauda
5.1. Dalībai izsolē tiek noteikta Izsoles drošības nauda 5000 EUR (pieci tūkstoši euro) apmērā (turpmāk – drošības nauda). 
5.2. Izsoles uzvarētāja iemaksātā drošības nauda tiek atmaksāta pēc pilnas vagonu pirkuma maksas ieskaitīšanas Noteikumos norādītajā Pārdevēja norēķinu kontā. 
5.3. Pārējiem Izsoles dalībniekiem drošības nauda tiek atmaksāta 10 (desmit) darba dienu laikā pēc Izsoles rezultātu apstiprināšanas, ja nav iestājies neviens no šo Noteikumu 5.5. punktā minētajiem gadījumiem. 
5.4. Drošības naudai līdz Noteikumu 6.5.punkā norādītajam datumam jābūt iemaksātai un saņemtai Pārdevēja norēķinu kontā Nr.LV08RIKO0000082999854, Luminor Bank AS Latvijas filiāle, SWIFT kods  RIKOLV2X, maksājuma dokumentā norādot maksājuma mērķi: “Vagonu pārdošanas izsoles drošības nauda”.
5.5. Drošības nauda netiek atmaksāta:
1. 
2. 
3. 
4. 
5. 
5.1. 
5.2. 
5.3. 
5.3.1. nevienam Izsolei reģistrētajam dalībniekam, ja Izsoles laikā neviens no Izsoles dalībniekiem vai Izsoles vienīgais dalībnieks nesola pat Izsoles sākuma cenu;
5.3.2. Izsoles uzvarētājam, ja tas atsakās noslēgt pirkuma līgumu.
6. Izsoles dalībnieki
6.1. Par Izsoles dalībnieku var būt  ES vai ārpus ES (izņemot Krievijas Federāciju un Baltkrievijas Republiku) reģistrēta juridiska persona.
6.2. Lai kļūtu par Izsoles dalībnieku, personai ir jāizveido EIV konts (EIV lietošanas instrukcija pieejama tīmekļvietē: https://auctioncargo.ldz.lv/ sadaļā “User Guidline”) un jāiesūta Komisijas sekretāram uz e-pastu (Noteikumu 10.1.2.punkts) Noteikumu 6.5.punktā minētie dokumenti un jāiemaksā Noteikumu 5.1. punktā norādītā drošības nauda. Pēc dokumentu pārbaudes Komisijas sekretārs autorizē Izsoles dalībnieku un Izsoles dalībnieks var reģistrēties Izsolei.
6.3. Izsoles sekretāre neautorizē Izsolei dalībnieku, uz kuru attiecas jebkurš no šādiem nosacījumiem:
6.3.1. ir pasludināts Izsoles dalībnieka maksātnespējas process, apturēta vai izbeigta tā saimnieciskā darbība vai tas tiek likvidēts;
6.3.2. Izsoles dalībniekam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.4. Izsoles sekretārei ir tiesības neautorizēt Izsolei dalībnieku, uz kuru attiecas jebkurš no šādiem nosacījumiem:
6.4.1. Latvijā vai valstī, kurā Izsoles dalībnieks ir reģistrēts, dalībniekam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; 
6.4.2. Izsoles dalībniekam Izsoles reģistrācijas dienā ir neizpildītas parādsaistības pret Pārdevēju;
6.4.3. ja Izsoles dalībnieks iepriekšējo 6 (sešu) mēnešu periodā ir piedalījies Pārdevēja rīkotājā izsolē, ir atzīts par tās uzvarētāju vai ieguvis tiesības slēgt pirkuma līgumu, taču bez pamatota iemesla ir atteicies noslēgt pirkuma līgumu vai nav to noslēdzis attiecīgās izsoles noteikumos noteiktajā termiņā, vai Pārdevējs ir vienpusēji atkāpies no noslēgtā pirkuma līguma sakarā ar pircēja saistību neizpildi vai nepienācīgu izpildi;
6.4.4. ja pastāv citi pamatoti šķēršļi izsoles dalībnieka autorizēšanai Izsolei.
6.5. Personām, kuras vēlas autorizēties dalībai Izsolē, līdz 2026.gada 19.oktobra plkst.10.00 Komisijas sekretāram jāiesūta uz e-pastu (Noteikumu 10.1.2.punkts) šādi dokumenti:
6.5.1. Latvijas Republikā reģistrētām juridiskajām personām:
6.5.1.1. pieteikums dalībai izsolē atbilstoši Noteikumu 2.pielikumam (parakstīts ar drošu elektronisko parakstu);
6.5.1.2. pilnvara (parakstīta ar drošu elektronisko parakstu) pārstāvēt juridisko personu Izsolē, ja juridisko personu nepārstāv Latvijas Republikas Komercreģistra publiskajā datu bāzē norādītais juridiskās personas izpildinstitūcijas loceklis ar atsevišķām pārstāvības tiesībām.
6.5.1.3. Sadarbības partnera aizpildīta identifikācijas veidlapa juridiskām personām atbilstoši Noteikumu 4.pielikumam (parakstīta ar drošu elektronisko parakstu).
6.5.1.4. Izsoles drošības naudas samaksu apliecinošs dokuments. 
6.5.2. Citā valstī reģistrētam juridiskajām personām:
6.5.2.1. pieteikums dalībai izsolē atbilstoši Noteikumu 2.pielikumam (parakstītu PDF formātā ar drošu elektronisko parakstu, norādot tīmekļa vietni paraksta autentiskuma pārbaudei);
6.5.2.2. reģistrācijas apliecības kopija;
6.5.2.3. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
6.5.2.4. izziņa, ko izsniegusi kompetenta institūcija valstī, kurā pretendents ir reģistrēts, kas apliecina, ka pretendentam attiecīgajā valstī nav nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro;
6.5.2.5. [bookmark: _Hlk179355646]kompetentas institūcijas izdotu pārstāvības tiesības un to apjomu apliecinošu dokumentu (vai citu apliecinājumu), ja attiecīgās valsts normatīvie akti neparedz šādu ziņu publisku reģistrāciju. Ja izsoles dalībnieku pārstāv persona, kura nav minēta minētajā dokumentā, papildus pievieno pilnvaru (parakstītu PDF formātā ar drošu elektronisko parakstu, norādot tīmekļa vietni paraksta autentiskuma pārbaudei);
6.5.2.6. Sadarbības partnera aizpildīta identifikācijas veidlapa juridiskām personām atbilstoši Noteikumu 4.pielikumam (parakstītu PDF formātā ar drošu elektronisko parakstu, norādot interneta vietni, kura var pārbaudīt paraksta autentiskumu). 
6.5.2.7. Izsoles drošības naudas samaksu apliecinošs dokuments. 
6.6. Noteikumu 6.5.2.1. – 6.5.2.6.punktā minētajiem dokumentiem jābūt iztulkotiem latviešu vai angļu valodā.
6.7. Komisijas sekretāram ir tiesības neautorizēt dalībai Izsolē pretendentu, ja nav iesniegts kāds no Noteikumos 6.5.punktā minētajiem dokumentiem un/vai iesniegtais dokuments neatbilst Noteikumu 6.5.-6.6.punkta prasībām.
6.8. Pēc pretendentu iesniegto dokumentu izvērtēšanas, Komisijas sekretārs izmantojot EIV, autorizē Izsoles dalībnieku vai informē par autorizācijas atteikumu. Informāciju par autorizācijas  rezultātu nosūta uz EIV norādīto pretendenta  e-pastu.
6.9. Pēc Izsoles norises Komisijas sekretārs noņem visiem Izsoles dalībniekiem autorizācijas statusu.
7. Izsoles norise
6. 
7. 
7.1. Izsoles solīšanas periods ir norādīts Noteikumu 1.5. punktā.   
7.2. Izsoles solīšanas laiks Izsoles lotei EIV tiek automātiski atjaunots līdz 15 (piecpadsmit) minūtēm no pēdējās likmes laika, ja solītāji turpina iesniegt solījumus 15 (piecpadsmit) minūtes pirms Izsoles beigām, līdz laikam, kad pēdējais solītais izdara savu likmi. Lotes noslēguma laika pagarināšanās vienā lotē (pēdējā brīža solījumu dēļ) neietekmē nākamo lošu solīšanas noslēguma laikus.
7.3. EIV pēc Izsoles beigām atspoguļo solīšanas laiku un augstāko nosolīto summu. Izsoles laiku pagarina līdz nākamās darba dienas plkst. 13.00, ja EIV darbības traucējumu dēļ solīšana nebija iespējama pēdējo 10 (desmit) minūšu laikā pirms Izsoles noslēgšanas. 
7.4. Pēc Izsoles beigām Komisijas sekretārs sagatavo protokolu par Izsoles rezultātu, pievienojot no EIV saņemtos datus par Izsoles soļiem un solītāju/iem. Izsoles protokolu apstiprina Komisija. 
7.5. Ja solītājs, kurš nosolīja pirmais augstāku cenu (turpmāk – Nosolītājs) atsakās noslēgt pirkuma līgumu, Pārdevējs  var  uzaicināt iegadāties vagonus Izsoles dalībnieku, kuru pārsolīja Nosolītājs.
7.6. Izsoli atzīst par nenotikušu, ja:
7.6.1. Izsolei nav reģistrējies neviens dalībnieks;
7.6.2. neviens reģistrēts dalībnieks nesola Izsoles sākumcenu;
7.6.3. tiek saņemta informācija par būtiskiem Izsoles objekta juridiskiem vai tehniskiem trūkumiem, kuri nebija zināmi līdz Izsoles sākumam un kuri varētu ietekmēt potenciālos Izsoles dalībniekus pieņemt apzinātu lēmumu par piedalīšanos izsolē;
7.6.4. attiecībā uz Nosolītāju ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.5. Pārdevēja valde neapstiprina Izsoles rezultātus;
7.6.6. Izsoles norises laikā vai 24 (divdesmit četru) stundu laikā pēc Izsoles noslēgšanas tiek saņemts paziņojums par būtiskiem EIV darbības traucējumiem, kas var ietekmēt Izsoles rezultātus, vai par EIV drošības sistēmas pārkāpumiem.
8. Pretenziju iesniegšana, Izsoles rezultātu apstiprināšana un līguma noslēgšana
8.1. Izsoles dalībniekiem ir tiesības rakstiski iesniegt Komisijai iebildumus par Izsoles organizēšanas gaitu. Komisija sniedz rakstveidā atbildi 3 (trīs) darba dienu laikā no iebildumu saņemšanas dienas.
8.2. Komisija ne vēlāk kā 10 (desmit) darba dienu laikā pēc Izsoles noslēgšanas iesniedz Izsoles protokolu apstiprināšanai Pārdevēja valdei.
8.3. Tikai pēc Izsoles rezultātu apstiprināšanas Pārdevēja valdē, Nosolītājs vai Noteikumu 8.6. punktā norādītais Izsoles dalībnieks iegūst tiesības iegādāties vagonus. Pārdevēja valdē apstiprinātais Izsoles protokols ir pamats vagonu pirkuma līguma sagatavošanai un parakstīšanai. 
8.4. Pārdevējs informē Nosolītāju par Pārdevēja valdē pieņemto lēmumu, nosūtot pirkuma līguma projektu (Noteikumu 1.pielikums) un uzaicinot viņu 5 (piecu) darba dienu laikā parakstīt vagonu pirkuma līgumu.
8.5. Ja 10 (desmit) darba dienu laikā no pirkuma līguma projekta nosūtīšanas dienas Nosolītājs nav parakstījis pirkuma līgumu, Pārdevējam ir tiesības uzskatīt, ka Nosolītājs atteicies no vagonu iegādes.
8.6. Noteikumu 8.5.punktā minētā gadījumā Komisijai ir tiesības aicināt nākamās augstākās cenas solītāju noslēgt vagonu pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā tiek sastādīts Komisijas protokols, kurā norāda minētos apstākļus un iesniedz šo protokolu apstiprināšanai Pārdevēja valdē. Ja Komisijas protokols tiek apstiprināts Pārdevēja valdē, vagonu pirkuma līgums tiek slēgs ar valdes lēmumā norādīto Izsoles dalībnieku.
9. Pirkuma maksas un citu maksājumu samaksas kārtība

8. 
9. 
9.1. Pēc vagonu pirkuma līguma abpusējas parakstīšanas Pārdevējs atbilstoši pirkuma līguma noteikumiem izraksta Pircējam rēķinu par vagonu iegādi, kuru Pircējs apmaksā pirkuma līgumā noteiktajā apmērā un termiņā. 

10. Pārdevēja kontaktpersonas
10.1. Pārdevēja kontaktpersonas:
10.1.1. [bookmark: _Hlk71280039]tehniskajos jautājumos – Nikolajs Dokučajevs,  tālr. (+371) 25749717, e-pasts: Nikolajs.Dokucajevs@ldz.lv;
10.1.2. Komisijas sekretāre – Inese Stendzeniece, tālr. (+371) 25719192, e-pasts: iepirkumi.cargo@ldz.lv.

Noteikumiem tiek pievienoti šādi pielikumi, kas ir Noteikumu neatņemama sastāvdaļa: 1.pielikums – “Pirkuma līguma projekts”;
2.pielikums – “Pieteikuma veidlapa”; 
3.pielikums – “Vagonu tehniskā specifikācija” (Excel fails);
4.pielikums – “Sadarbības partnera identifikācijas un aptaujas veidlapa juridiskām personām”.

Izsoles komisijas priekšsēdētājs 		*paraksts		Vitālijs Lisenoks


*Parakstīts ar drošu elektronisko parakstu un satur laika zīmogu
                                               

  1.pielikums
Elektroniskās izsoles (ID. Nr. REAL 2026/21) 
noteikumiem divdesmit astoņu segto vagonu pārdošanai 
PROJEKTS

Pirkuma līgums ar Izsoles uzvarētāju tiek slēgts saskaņā ar šo projektu. Pirkuma līguma noteikumi pirms tā parakstīšanas var tikt savstarpēji precizēti, ievērojot, ka šādi precizējumi ir saistīti ar izsoles rezultātu noformēšanu un tie ir nebūtiski

Pirkuma līgums Nr. -________

Rīgā, 2026.gada __________
vai līguma datums ir pēdējā pievienotā drošā elektroniskā paraksta un laika zīmoga datums

Sabiedrība ar ierobežotu atbildību “LDZ CARGO”, reģistrācijas Nr.40003788421 (turpmāk – Pārdevējs), kuru uz ______ pilnvaras Nr. ______ pamata pārstāv valdes priekšsēdētājs _______ un valdes loceklis_________________, no vienas puses, un
________________________________________________, reģistrācijas Nr._________ (turpmāk – Pircējs), tās ______________ personā, kas rīkojas uz _____________ pamata, no otras puses, abi kopā - Puses, noslēdz šādu pirkuma līgumu (turpmāk – Līgums).
1. Līguma priekšmets
1.1. Pārdevējs pārdod un nodod Pircējam, un Pircējs pērk un pārņem no Pārdevēja šādu Pārdevējam piederošo lietotu kustamo mantu _________________ (turpmāk – Īpašums), ko viņš ir iegādājies Pārdevēja rīkotajā 2026.gada_______ izsolē____________ (rīkota elektroniskajā izsoles vietnē http://auctioncargo.ldz.lv).
1.2. Īpašuma īss raksturojums norādīts Līguma 1.pielikumā.
1.3. Pircējs pirms šī Līguma parakstīšanas ir pilnībā iepazinies ar Īpašuma faktisko un tehnisko stāvokli, atzinis to par piemērotu saviem mērķiem un pieņem to tādā stāvoklī, kādā tas ir Līguma noslēgšanas brīdī. Pircējs atsakās no jebkādām tiesībām nākotnē celt pret Pārdevēju prasības vai pretenzijas saistībā ar Īpašuma stāvokli un/vai Īpašuma atrašanās vietu.
1.4. Puses apstiprina, ka tās apzinās Īpašuma vērtību un atsakās izvirzīt savstarpējas prasības par Līguma atcelšanu vai pirkuma maksas grozīšanu pārmērīgu zaudējumu dēļ.
2. Pirkuma maksa un samaksas noteikumi
2.1. Pirkuma maksa par Īpašumu ir _____ EUR (_______________) un papildus pievienotās vērtības nodoklis (PVN) _________EUR (___________), kopā _____________ EUR (_______), turpmāk – Pirkuma maksa.
2.2. Pircējs ir iemaksājis Pārdevējam izsoles drošības naudu _____ EUR apmērā, kas paliek Pārdevēja rīcībā līdz tiek veikta Pirkuma maksas samaksa pilnā apmērā, Līgumā noteiktajā kārtībā un termiņā. 
2.3. Pirkuma maksu Pircējs apņemas samaksāt, pamatojoties uz Pārdevēja izrakstītu rēķinu,  ne vēlāk kā 20 (divdesmit) kalendāro dienu laikā pēc rēķina izrakstīšanas dienas, pārskaitot to Pārdevēja kontā – SIA “LDZ CARGO”, vienotais reģistrācijas numurs 40003788421, Luminor bank АS Latvijas filiāle, konta Nr. LV08RIKO0000082999854. Par Pirkuma maksas samaksas dienu uzskatāms datums, kad rēķinā norādītā Pirkuma maksa ir ieskaitīta Pārdevēja kontā. 
2.4. Par Pirkuma maksas samaksas termiņa (Līguma 2.3.punkts) kavējumu Pircējs maksā Pārdevējam nokavējuma procentus 0,1% (nulle un viena  procenta) apmērā no nokavētā maksājuma summas par katru kavējuma dienu. 
2.5. Pircējs sedz visus izdevumus, kas saistīti ar Īpašuma sagatavošanu izvešanai, Īpašuma izvešanu no tā atrašanās vietas (Līguma 1.pielikums), pārreģistrēšanu uz Pircēja vārda, kā arī, ja nepieciešams, dokumentu noformēšanu Īpašuma izvešanai no Ukrainas teritorijas. 
2.6. Īpašumtiesības uz Īpašumu Pircējs iegūst pēc Pirkuma maksas pilnā apmērā ieskaitīšanas Līgumā norādītajā Pārdevēja kontā.
2.7. Nokavējuma procentus un citus Līgumā paredzētus maksājumus veic pamatojoties uz izrakstītiem rēķiniem 10 (desmit) kalendāro dienu laikā pēc rēķina izrakstīšanas. Jebkuri no šī Līguma izrietošie maksājumi tiek ieskaitīti atbilstoši Civillikuma 1843.pantā noteiktajam, t.i. maksājumu vispirms ieskaita vēl nenomaksātos procentos, pēc tam pamatparāda dzēšanai un pēc tam līgumsoda dzēšanai.

3. Īpašuma pieņemšanas un nodošanas kārtība
3.1. Pircējs pieņem Īpašumu Līguma 1.pielikumā norādītajā Īpašuma atrašanās vietā. 
3.2. Pārdevējs nodod Īpašumu Pircējam tikai pēc pilnas Pirkuma maksas ieskaitīšanas Pārdevēja kontā, abpusēji vienojoties par Īpašuma nodošanas laiku, vietu un nodošanas kārtību (partijās vai vienā reizē). Īpašuma nodošana – pieņemšana tiek fiksēta, Pusēm parakstot Īpašuma pieņemšanas - nodošanas aktu. Īpašumu Pārdevējs nodod Pircējam kopā ar tehnisko dokumentāciju.
3.3. Pārdevējs pilnvaro tā vārdā risināt visus ar šī Līguma izpildi saistītos jautājumus un Pārdevēja vārdā parakstīt Līguma 3.2.punktā minēto Īpašuma pieņemšanas - nodošanas aktu: ________________, tālrunis ______, mob. ________, fakss: _________, e-pasts: ________;
3.4. Pircējs pilnvaro tā vārdā risināt visus ar šī Līguma izpildi saistītos jautājumus un Pircēja vārdā parakstīt Līguma 3.2.punktā minēto Īpašuma pieņemšanas – nodošanas aktu: _______________, tālrunis ______, mob. ________, fakss: _________, e-pasts: ________.
4. [bookmark: page6]Pušu saistības un atbildība
4.1. Pircējam ir pienākums pieņemt Īpašumu no Pārdevēja Līguma 1.pielikumā norādītajā vagonu atrašanās vietā un parakstīt Īpašuma nodošanas – pieņemšanas aktu ne vēlāk kā 10 (desmit) darba dienu laikā pēc Pirkuma maksas pilnā apmērā ieskaitīšanas šajā Līgumā norādītajā Pārdevēja kontā kredītiestādē. 
4.2. No Īpašuma pieņemšanas - nodošanas akta abpusējas parakstīšanas brīža Pircējs ir pilnībā atbildīgs par normatīvo aktu prasību ievērošanu attiecībā uz Īpašuma ekspluatāciju, uzturēšanu tehniskā kārtībā un satiksmes drošību, pilnībā uzņemas visus riskus saistībā ar Īpašuma bojājumu vai zudumu savu vai citu personu vainojamas darbības vai bezdarbības dēļ, kā arī apņemas segt visas izmaksas saistībā ar Īpašuma izvešanu no Līguma 1.pielikumā norādītās Īpašuma atrašanās vietas teritorijas vai to turpmāku glabāšanu Līguma 1.pielikumā norādītajā atrašanās vietā.
4.3. Pircējs apliecina un garantē, ka tas: 
4.3.1. ievēros starptautiskās un nacionālās sankcijas, būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu noteiktās sankcijas, un minēto sankciju sakarā noteiktos ierobežojumus un aizliegumus (turpmāk – Sankcijas);
4.3.2. nav iesaistījies, neiesaistīsies, izbeigs un neuzturēs darījuma attiecības ar personām, kuras pārkāpj Līguma 4.3.1.punktā minētās Sankcijas un ierobežojumus;
4.3.3. pēc pirmā Pārdevēja rakstiska pieprasījuma, norādītajā termiņā un formātā, iesniegs informāciju un dokumentus, kas saistīti ar Pircēja saimniecisko un profesionālo darbību, lai apliecinātu Sankciju atbilstību.
4.4. Pircējs apzinās un piekrīt, ka, pārkāpjot Līguma 4.3. punkta noteikumus: 
4.4.1. Pārdevējam ir tiesības nepildīt ar Līgumu uzņemtās saistības, kā arī nekavējoties, vienpusējā kārtībā izbeigt Līgumu un visas citas tiesiskās attiecības ar Pircēju, kā arī veikt citas normatīvajos aktos un pastāvošajās citās līgumattiecībās ar Pircēju paredzētās darbības;
4.4.2. Pircējs ir pilnībā atbildīgs un apņemas segt visus Pircēja vainas dēļ šādu pārkāpumu rezultātā Pārdevējam radušos zaudējumus.
4.5. Līgumā noteiktā līgumsoda un nokavējuma procentu samaksa neatbrīvo Pircēju no zaudējumu atlīdzināšanas pienākuma un Līgumā noteikto saistību izpildes pienākuma.
5. Strīdu izšķiršana
5.1. Pušu saistības, kas izriet no Līguma, apspriežamas pēc Latvijas Republikas normatīvajiem aktiem.
5.2. Visus strīdus un domstarpības, kas var rasties no Līguma vai saistībā ar Līgumu, Puses risina savstarpēju sarunu ceļā.
5.3. Katra Puse ir tiesīga rakstveidā nosūtīt pretenziju otrai Pusei Līguma 11.3.punktā noteiktā kārtībā. Pretenzijai ir jābūt pamatotai un dokumentāli pamatotai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža. 
5.4. Ja 1 (viena) mēneša laikā no strīda rašanās brīža Puses nevar vienoties par strīda izšķiršanu sarunu ceļā, strīds izšķirams Latvijas Republikas tiesā saskaņā ar Latvijas Republikas normatīvajiem aktiem.
6. Līguma termiņš un izbeigšana
6.1. Līgums stājas spēkā tā abpusējas parakstīšanas dienā un ir spēkā līdz 28.02.2027. Attiecībā uz Pušu neizpildītām saistībām, prasījumiem par zaudējumu atlīdzināšanu, līgumsoda samaksu Līgums ir spēkā līdz brīdim, kad Puses būs pilnīgi un pienācīgi izpildījušas no Līguma izrietošās saistības. Pusēm ir tiesības rakstveidā vienoties par Līguma termiņa pagarināšanu, ja tam ir pamatots iemesls (Pušu vienošanās par Īpašuma izvešanas termiņa pagarināšanu, citi pamatoti iemesli).
6.2. Līgumu var izbeigt Pusēm savstarpējas rakstiski vienojoties.
6.3. Pārdevējs ir tiesīgs vienpusējā kārtā izbeigt Līgumu jebkurā no šādiem gadījumiem:
6.3.1. ja  ir pasludināts Pircēja maksātnespējas process, apturēta vai izbeigta tā saimnieciskā darbība, uzsākts Pircēja likvidācijas process vai ir apturēta Pircēja saimnieciskā darbība, ievērojot likuma “Par nodokļiem un nodevām” 34.1.pantā noteikto;
6.3.2. ja Līgumu nav iespējams izpildīt tādēļ, ka Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.3.3. Pircējs nav samaksājis Pirkuma maksu Līgumā noteiktajā termiņā un apmērā, un šāds kavējums pārsniedz 5 (piecas) darba dienas.
6.4. Ja Līgums tiek izbeigts saskaņā ar Līguma 6.3.1. un/vai 6.3.3.punktu, Pārdevējs nosūta Pircējam par to rakstisku paziņojumu Līguma 11.3.punktā noteiktajā kārtībā un Līgums tiek izbeigts nekavējoties.
7. Konfidencialitāte
7.1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
7.2. Saņemto vienas Puses komercnoslēpumu saturošo informāciju otra Puse apņemas izmantot vienīgi Līguma 1.1.punktā norādītajam mērķim, ievērojot Pušu komercintereses un šo konfidencialitātes pienākumu.
7.3. Pircējs bez iepriekšējas Pārdevēja piekrišanas nav tiesīgs apstrādāt no Pārdevēja Līguma izpildes ietvaros saņemto informāciju, izmantojot mākslīgā intelekta vai mašīnmācīšanās rīkus, kuru ietvaros Pārdevēja informācija tiek nodota, saglabāta, apstrādāta vai kļūst pieejama ārpus Pārdevēja kontrolētās vides. Šāda rīcība uzskatāma par neatļautu informācijas nodošanu trešajām personām un Līguma pārkāpumu.
8. Personas datu aizsardzība
8.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
8.2. Puses nodrošina šajā Līgumā norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
8.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
8.4. Puses apņemas nenodot tālāk trešajām personām otras Puses iesniegtos personas datus. Ja, saskaņā ar spēkā esošajiem tiesību aktiem, Pusēm var rasties šāds pienākums, tās pirms personas datu nodošanas, informē par to otru Pusi, ja vien to neaizliedz spēkā esošie tiesību akti.
8.5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
8.6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
9. Biznesa ētika
9.1. Pircējs, parakstot Līgumu, apliecina, ka ir iepazinies ar koncerna “Latvijas dzelzceļš” mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
9.2. Pircējam ir pienākums nekavējoties informēt Pārdevēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pārdevējam kļūst zināms, ka Pircējs ir pārkāpis kādu no Pamatprincipiem, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
9.3. Ja Pircēja rīcībā Līguma izpildes ietveros nonāk informācija vai rodas pamatotas aizdomas, ka Pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.
10. Nepārvaramas varas apstākļi
10.1. Gadījumā, ja kāda no Pusēm kopumā vai daļēji nevar izpildīt savas saistības saskaņā ar šo Līgumu sekojošu apstākļu dēļ – ugunsgrēks, dabas katastrofa, karš, blokādes, eksporta vai importa aizliegumi un tamlīdzīgie apstākļi, Līguma saistību izpildes termiņus Pusēm jāpagarina attiecīgi par šo apstākļu darbības laiku.
10.2. Pusei, kurai Līguma saistību izpilde kļuvusi par neiespējamu, ne vēlāk kā 5 (piecu) darba dienu laikā no attiecīgo apstākļu iestāšanās ir jāpaziņo otrai Pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām.
10.3. Ja nepārvaramu apstākļu dēļ Līguma izpilde nav iespējama vairāk kā par 30 (trīsdesmit) dienām, katrai no Pusēm ir tiesības vienpusēji atkāpties Līguma, rakstveidā par to informējot otru Pusi. Ja Līgums šādā kārtā tiek vienpusēji izbeigts, nevienai no Pusēm nav tiesību pieprasīt no otras zaudējumu atlīdzību.
11. Citi noteikumi
11.1. Jebkuri Līguma grozījumi un papildinājumi ir spēkā tikai tad, ja tie noformēti rakstiski un abpusēji parakstīti. Līguma grozījumi un papildinājumi pēc to abpusējas parakstīšanas tiek pievienoti šim Līgumam un kļūst par tā neatņemamu sastāvdaļu.
11.2. Pircējs nav tiesīgs bez Pārdevēja rakstiskas piekrišanas pilnīgi vai daļēji nodot šajā Līgumā noteiktās tiesības un pienākumus trešajām personām.
11.3. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo Līgumu, iesniedzami rakstveidā un tiks uzskatīti par iesniegtiem, ja tie:
11.3.1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras Puses apstiprinājums par dokumenta saņemšanu; 
11.3.2. ir nosūtīti ar ierakstītu sūtījumu uz otras Puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
11.3.3. nosūtīti uz Līguma rekvizītos norādīto otras puses e-pasta adresi – nākamajā darba dienā pēc to nosūtīšanas. 
11.4. Līguma 11.3.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī Līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena. 
11.5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.
11.6. Jautājumus, kas šajā Līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
11.7. Ja Pusēm mainās Līguma 12.sadaļā norādītie rekvizīti, par to nekavējoties paziņo otrai Pusei ar vēstuli, ko paraksta persona ar tiesībām pārstāvēt attiecīgo Pusi.
11.8. Līgums sagatavots latviešu un angļu valodā elektroniska dokumenta veidā, kopā ar 1.pielikumu “Vagonu tehniskā specifikācija”; parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Ja starp Līguma tekstu latviešu un angļu valodā rodas jebkādas pretrunas, neskaidrības vai interpretācijas atšķirības, noteicošā ir Līguma teksta versija latviešu valodā.  
12. Pušu rekvizīti un paraksti

	Pārdevējs:
Sabiedrība ar ierobežotu atbildību 
“LDZ CARGO”
Reģistrācijas Nr. 40003788421
PVN maksātāja Nr. LV40003788421
Juridiskā adrese: Dzirnavu iela 147 k-1, Rīga, LV-1050, Latvija
Bankas rekvizīti:
Luminor Bank AS Latvijas filiāle
Konts Nr. LV08RIKO0000082999854
SWIFT kods: RIKOLV2X
Saziņas līdzekļi: 
Tālrunis:____________ 
e-pasts: _______________

/……/  __________________

/….../  _________________


	Pircējs:
Nosaukums 
Reģistrācijas Nr./ personas kods
PVN maksātāja Nr. 
Juridiskā adrese / deklarētā adrese
Bankas rekvizīti:
Banka nosaukums__________
Konts Nr.___________________
SWIFT kods: ___________
Saziņas līdzekļi: 
Tālrunis: ____________ 
e-pasts: _______________


/……./________________________


Līgums parakstīts ar drošu elektronisku parakstu un satur laika zīmogu

2.pielikums
Elektroniskās izsoles (ID. Nr. REAL 2026/21) 
noteikumiem divdesmit astoņu segto vagonu pārdošanai


Vieta, ___.___.2026.
Nr.________

PIETEIKUMS DALĪBAI IZSOLĒ
“Elektroniskā izsole (ID. Nr. REAL 2026/21) 
divdesmit astoņu segto vagonu pārdošanai”

Pretendents:
	Nosaukums
	

	Reģistrācijas numurs
	

	Reģistrācijas valsts
	

	Juridiskā adrese
	

	Kredītiestādes rekvizīti un bankas konta numurs
	

	Tālruņa numurs:
	

	E-pasta adrese (saziņai, korespondences saņemšanai):
	 

	Pretendenta amatpersonas vai pilnvarotā personas, kura pārstāvēs pretendentu izsolē, pārstāvības pamats (pilnvara, statūti, cits dokuments)
	

	Pretendenta amatpersonas vai pilnvarotās personas vārds uzvārds un amats, kura/s parakstīs līgumu vārds uzvārds, amats un pārstāvības pamats (pilnvara, statūti, cits dokuments)
	


ar šī pieteikuma iesniegšanu pretendents piesaka savu dalību:
Sabiedrības ar ierobežotu atbildību “LDZ CARGO”, reģistrācijas Nr.40003788421, juridiskā adrese: Dzirnavu iela 147 k-1, Rīga, LV-1050 (turpmāk – SIA “LDZ CARGO”) rīkotajā Elektroniskajā izsolē (ID. Nr. REAL 2026/21) divdesmit astoņu segto vagonu pārdošanai (turpmāk – Izsole).
Dalības veids: tiešsaistē elektroniskajā izsoļu vietnē http://auctioncargo.ldz.lv (turpmāk – EIV).
Pretendents apliecina, ka:
· ir iepazinies ar Izsoles noteikumiem un tā pielikumiem un piekrīt visām Izsoles noteikumos un tā pielikumos izvirzītajām prasībām;
· ir iemaksājis Izsoles drošības naudu;
· ir iepazinies ar EIV lietošanas noteikumiem;
· apņemas izpildīt Izsoles 1.pielikumā pievienotā pirkuma līguma nosacījumus, ja Pretendents Izsoles noteikumos noteiktajā kārtībā tiks atzīts par Izsoles uzvarētāju;
· Pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo triju gadu laikā līdz pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta vai izbeigta, un nav nodokļu vai valsts sociālās apdrošināšanas obligāto iemaksu parādi;
· Pretendentam šī pieteikuma iesniegšanas dienā nav nenokārtotas parādsaistības pret SIA “LDZ CARGO”;
· Pretendentam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un ierobežojumi, tajā skaitā uz Pretendenta valdes, padomes locekļiem, patiesā labuma guvējiem, pārstāvēttiesīgām personām, prokūristiem neattiecas starptautisko un nacionālo sankciju, būtisku finanšu tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktās sankcijas un ierobežojumi; 
· Pretendents apņemas nekavējoties rakstiski informēt SIA “LDZ CARGO” gadījumā, ja pret Pretendentu, Pretendenta valdes, padomes locekli, patieso labuma guvēju, pārstāvēttiesīgo personu, prokūristu tiks piemērotas šī apliecinājuma iepriekšējā punktā minētās sankcijas, kā arī jebkuras citas starptautiskās vai nacionālās sankcijas;
· šim pieteikumam pielikumā ir pievienojis Izsoles noteikumu 6.5.punktā minētos dokumentus;
· piekrīt, ka SIA “LDZ CARGO” saziņai ar Pretendentu par Izsoles norises gaitu izmanto šādu kontaktinformāciju: __________________________(e-pasta adrese, tālrunis).


Datums
Pretendenta amatpersonas vai pilnvarotās personas vārds uzvārds un amats
paraksts


























4.pielikums
Elektroniskās izsoles (ID. Nr. REAL 2026/21) 
noteikumiem divdesmit astoņu segto vagonu pārdošanai

[bookmark: _Hlk61957861]Sadarbības partnera identifikācijas un aptaujas veidlapa juridiskām personām

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, SIA “LDZ CARGO” lūdz iesniegt nepieciešamo informāciju, aizpildot šo veidlapu:
1. Juridiskās personas (arī personālsabiedrības biedru) nosaukums:

2. Reģistrācijas numurs/ analogs lielums:

3. Reģistrācijas valsts:

4. Pārstāvēt tiesīgās personas:
Pārstāvēt tiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.
 

5. Valde:
Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

6. Padome (ja ir izveidota): 
Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

7. [bookmark: _Hlk57791213]Patiesais labuma guvējs/i (PLG):
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē patiesais labuma guvējs ir fiziskā persona, kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:
 a) fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
 b) fiziska persona, kura tiešā vai netiešā veidā kontrolē uzņēmuma darbību; Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1 , PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita. 

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG. 

PLG nav iespējams noskaidrot, jo sadarbības partneris ir: 
|_| atvasināta publiska persona;
|_| tiešās pārvaldes iestāde vai pastarpinātās pārvaldes iestāde;
|_| valsts vai pašvaldības kontrolēta kapitālsabiedrība;
|_| komersants, kura akcijas ir iekļautas regulētā tirgū. 


8. Kāds ir uzņēmuma darbības veids? Sniegt aprakstu par uzņēmumu (interneta vietnes adrese, uzņēmuma filiāles un ražotnes atrašanās vieta, ja tāda ir) _______________________________________________________________________ 
9. Vai pēdējo trīs gadu laikā jūsu uzņēmumā ir notikusi akcionāru vai dalībnieku maiņa? 
|_|Jā (norādīt) ________________________________________________________ 
|_|Nē 
10. Parakstot šo identifikācijas un aptaujas veidlapu,  apliecinām, ka mainoties veidlapā norādītajai informācijai,  nekavējoties par to informēsim, nosūtot aktuālo informāciju uz SIA “LDZ CARGO” juridisko adresi vai e-pastu cargo@ldz.lv. 

	Likumiskais pārstāvis:  


	Personas statuss (valdes loceklis, prokūrists, pilnvarotā persona, cits)
     

	
	Vārds, uzvārds
     

	
	Paraksts3


	
	Datums
     



1 Šajā punktā minētos personas datus “Latvijas dzelzceļš” koncerns apstrādā, balstoties uz Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk tekstā GDPR): 
1/ GDPR 6.panta 1.daļas b/punkta pamata – līgumisko attiecību uzsākšanai un līguma izpildes nodrošināšanai pēc datu subjekta (līgumslēdzējas puses) pieprasījuma, un 
2/ GDPR 6.panta 1.daļas c/punkta pamata, lai izpildītu uz pārzini (LDZ) attiecināmu juridisku pienākumu pārbaudīt savus sadarbības partnerus, atbilstoši Starptautisko un Latvijas Republikas nacionālo sankciju likuma un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām; 
3/ GDPR 6.panta 1.daļas e/punkta pamata, lai izpildītu uzdevumu, ko veic sabiedrības interesēs – terorisma novēršanai un krāpšanas riska ierobežošanai.
 2 “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma” 1.panta 5) punkta izpratnē. 
3 vai elektroniskais paraksts
  










